armvectores/hy_wikipedia_2023 huggingface dataset:
Արսեն Պապիկյան

Արսեն Բորիսի Պապիկյան (հունվարի 1, 1972(1972-01-01), Արմավիր, Կրասնոդարի երկրամաս, ՌԽՖՍՀ, ԽՍՀՄ), հայկական ծագմամբ ռուսաստանաբնակ ֆուտբոլիստ, կիսապաշտպան և պաշտպան, ֆուտբոլային մարզիչ։


== Ակումբային կարիերա ==
Արսեն Պապիկյանի առաջին պրոֆեսիոնալ ակումբը եղել է Չերկեսկի «Նարտը»։ 1991-1992 թվականներին խաղացել է Ստավրոպոլի «Դինամոյում»։ 1992 թվականի մարտի 29-ին Մոսկվայի «Դինամոյի» կազմում նշել է նորամուտը Ռուսաստանի առաջնությունում՝ դուրս գալով փոխարինման։ Ընդհանուր առմամբ «Դինամոյի» կազմում անցկացրել է 121 խաղ, որոնցից 66-ը՝ բարձրագույն լիգայում։ 1995 թվականին խաղացել է Նովոռոսիյսկի «Չերնոմորեց» ակումբում։ 1995 թվականին մայիսի 13-ին նշել է նորամուտը «Չերնոմորեցի» կազմում՝ մասնակցելով բարձրագույն լիգայի՝ «Ռոտոր» ակումբի դեմ խաղի, որի միջնամասում փոխարինվել է։ Ընդհանուր առմամբ Նովոռոսիսյկի ակումբի կազմում անցկացրել է 8 խաղ, որից հետո տեղափոխվել է Ստավրոպոլի «Դինամո»։ Հետագայում խաղացել է Ռուսաստանի ստորին դիվիզիոնների թիմերրում։


== Մարզչական կարիերա ==
2009-2013 թվականներին մարզել է Արմավիրի «Տորպեդոն»։ 2013-2016 թվականներին հանդիսացել է «Կուբան» ակումբի մարզչի օգնական, 2016 թվականի ապրիլի 26-ից մայիսի 3-ը եղել է մարզչի պաշտոնակատար։ Երբ 2016 թվականին ակումբ է վերադարձել Դանի Պատրեսկուն, Պապիկյանն ընգրկվել է նրա մարզչական շտաբում։
2016 թվականի հունիսի 26-ին նշանակվել է «Արմավիրի» գլխավոր մարզիչ։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Գաբիչե Մարե

Գաբիչե Մարե (իտալերեն՝ Gabicce Mare), կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 5901 մարդ (2008 թվականի տվյալներով), բնակչության խտությունը՝ 1 216,70 մարդ/կմ²։ Տարածքը կազմում է 5 կմ²։ Փոստային ինդեքս՝ 61011։ Հեռախոսային կոդ՝ 0541։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0541 953101
Էլ-փոստ։ urp@comune.gabicce-mare.ps.it
Պաշտոնական կայք։ http://www.comune.gabicce-mare.ps.it


== Պատկերասրահ ==

		
		
		
		
		
		
		
		
		
		
		


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քովինգտոն շրջան (այլ կիրառումներ)

Քովինգտոն շրջան, կարող է վերաբերել՝

Քովինգտոն շրջան - ԱՄՆ Ալաբամա նահանգի շրջաններից մեկը
Քովինգտոն շրջան - ԱՄՆ Միսսիսիպի նահանգի 82 վարչական միավորներից մեկը
Երկրորդ ալիք (Վրաստան)

Անվան այլ կիրառումների համար տե՛ս՝ Երկրորդ ալիք (այլ կիրառումներ)
«Երկրորդ ալիք» (վրաց.՝ მეორე არხი), Վրաստանի հանրային հեռարձակող ընկերության երկրորդ հեռուստաալիք, հիմնվել է 1991 թվականին։ Հեռարձակվում է 1991 թվականից։


== Տես նաև ==
Առաջին ալիք (Վրաստան)


== Արտաքին հղումներ ==
Պաշտոնական կայք Archived 2011-05-13 at the Wayback Machine.
Օնլայն հեռարձակում Archived 2014-04-12 at the Wayback Machine.


== Ծանոթագրություններ ==
Բոննևիլ

Բոննևիլ (անգլ.՝ Bonneville Salt Flats), չորացած աղի լիճ, ունի 260 կմ² մակերես, գտնվում է ԱՄՆ -ի Յուտա նահանգի հյուսիս արևմուտքում։ Լիճը ձևավորվել է 32000 տարի առաջ, մոտավորապես 16800 տարի առաջ չորացել է։ Աղային նստվածքների հաստությունը շատ տեղերում 1,8 մետր է։                
Նախկին լիճն անվանվել է Բենջամին Բոննևիլի (1796 - 1878) անունով, ով ուսումնասիրել է Ամերիկայի այս մասը։ Տարածքը հայտնի է երկու արագընթաց մայրուղիներով, որոնք  ձգվում են լճի տարածքի տարբեր կողմերով։ Բոնննեվիլ լճի հարթ և աղային մակերևույթը հնարավորություն է տալիս ավտոմեքենաներին արագություն զարգացնել մինչև 1000 կիլոմետր/ժամ։ Չորացած լճի տեսարանները նկարահանվել են մի շարք ֆիլմերում՝ «Բալլադ Մեծ Ալիի մասին», «Անկախության օր», «Բոնննեվիլ», «Ամենաարագ ԻՆդիան» և այլն։ 2006 թվականին լճի տարածքում հաջող վայրէջք է կատարել «Ստարդաստ» տեզերական սարքը՝ քարե նյութերի նմուշներով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Բոննևիլ լիճ — արագության համաշխարհային ռեկորդների հայրենիք»։ Արխիվացված է օրիգինալից 2013-10-24-ին  .
Կալնիկ (գյուղ, Իլինեցկոեի շրջան)

Անվան այլ կիրառումների համար տե՛ս՝ ԿալնիկԿալնիկ (ուկրաիներեն՝ Кальник), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1629 թվականին։
2001 թվականի տվյալներով Կալնիկ գյուղում բնակվում էր 1 223 մարդ։ Բնակչության խտությունը կազմում էր 395,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայրակ (գյուղ, Լեբեդինի շրջան)

Անվան այլ կիրառումների համար տե՛ս՝ ԲայրակԲայրակ (ուկրաիներեն՝ Байрак), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Բայրակ գյուղում բնակվում էր 63 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հասուներ

Հասուներ, Հասունան, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։


== Պատմություն ==
Բնակչության մեծ մասը զոհվել է 1915 թվականին, Մեծ եղեռնի ժամանակ։ Փրկվածները բնակություն են հաստատել տարբեր երկրներում։


== Բնակչություն ==
1909 թվականին ուներ 30 ընտանիք հայ բնակիչ։


== Տնտեսություն ==
Բնակչությունը զբաղվում էր երկրագործությամբ և անասնապահությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կալկաթայի համալսարան

Կալկաթայի համալսարան (բենգալերեն՝ কলিকাতা বিশ্ববিদ্যালয়, անգլ.՝ University of Calcutta), Հնդկաստանի հնագույն և խոշորագույն համալսարանը։
Ստեղծվել է 1857 թվականին, «Հինդուկոլեջի» հիման վրա։ Հետագայում Կալկաթայի համալսարանի կազմի մեջ են մտել նախագահական, սանսկրիտի, Բեխտունի անվան, Դետոնի, «Լա Մարտինիեր», մուսուլմանական մադրասե և Հայոց մարդասիրական ճեմարան (հիմնվել է 1821 թվականին, հայկական համայնքի ուժերով) քոլեջները։
1971-1972 թվականների ուսումնական տարում համալսարանը Կալկաթայում և Արևմտյան Բենգալիայի այլ քաղաքներում ուներ 212 խնամարկյալ քոլեջ և դպրոց, գործում էին հումանիտար, բնական-մաթեմատիկական գիտությունների, առևտրի, իրավունքի, ժուռնալիստիկայի, մանկավարժության, գեղարվեստի և երաժշտության, ինժեներական, տեխնոլոգիական, բժշկական, զյուղատնտեսական-անասնաբուժական, տնարարության ֆակուլտետներ։ Համալսարանում, քոլեջներում և խնամարկյալ դպրոցներում սովորում էր շուրշ 100 հազար ուսանող։


== Ծանոթագրություններ ==
Մարենտինո

Մարենտինո  (իտալ․՝Marentino), կոմունա Իտալիայում, Պիեմոնտ մարզի Թուրին գավառում։
Բնակչությունը՝ 1.380 մարդ (2008 թվականի տվյալներով)։ Բնակչության խտությունը 125 մարդ/կմ²։ Տարածքը՝ 11 կմ²։ Փոստային ինդեքս՝ 10020։ Հեռախոսային կոդ՝ 011։
Բնակավայրում առանձնակի շուքով է նշվում սուրբ Մարիամի վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք։ http://www.comune.marentino.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռիշտա

Ռիշտա կամ գվինեական որդ (տաջ.՝ թել, լատ.՝ dracunculus - փոքրիկ վիշապ օձ), մակաբույծ կլոր որդ, որն առաջացնում է դրակունկուլոզ ճիճվային հիվանդություն։


== Հարուցիչ ==
Հարուցիչը նեմատոդների racunculus medinensis դասի (տեղադրվում է հիմնականում ենթամաշկային ճարպաշերտում)։ Էգի երկարությունը 32-120 սմ է, արուինը՝ մինչև 4 սմ, լայնությունը՝ 0,5-1,7 մմ։ Հիվանդանում են մարդը և որոշ կենդանիներ (շուն, շնագայլ և այլն)։


== Տարածում ==
Տարածված է Աֆրիկայի, Հնդկաստանի, Արաբական թերակղզու, Իրանի, Բրազիլիայի մի շարք շրջաններում։ ԽՍՀՄ-ում նկատվել է Միջին Ասիայի հանրապետություններում, որտեղ 1932 թվականից հետո դեպքեր չեն գրանցվել։ 


== Պաթոգենեզ ==

Հարուցիչի վերջնական տերը մարդն է, հազվադեպ՝ շունը։ Միջանկյալ տերերը քաղցրահամ ջրերում ապրող ցիկլոպներն են, որոնց օրգանիզմում որդի թրթուրները զարգանում են։ Մարդը վարակվում է այդ ցիկլոպները ջրի հետ կուլ տալով։ Վարակումից 9-14 ամիս անց առաջանում են ալկրգիական երևույթներ (եղնջացան, շնչահեղձության նոպաներ և այլն), սրտխառնոց, փսխում, լուծ, ուշաթափություն և այլն։ Մաշկի վրա, որդի տեղադրության հատվածում, գոյանում է բուշտ, որը մի քանի օր անց պատռվում է և բացվածքում երևում որդի գլխիկը։ Ջրի հետ շփվելիս (լողանալիս) ախտահարված հատվածից որդի թրթուրներն անցնում են ջրի մեջ։
Դրակունկուլոզը կարող է բարդանալ ձուսպապարկի բորբոքումով, որդերի անշարժացմամբ։


== Բուժում ==
Բուժումը որդի վիրաբուժական հեռացում, հակաալերգիական և հակաբորբոքային միջոցներ։ Կանխարգելումը․ ջրամատակարարման աղբյուրների սան․ պահպանության կանոնների կիրառումը։


== Ծանոթագրություններ ==


== Գրականություն ==
Зоология беспозвоночных/под ред. В. Вестхайде и Р. Ригера. — М.: Т-во научных изданий КМК, 2008.


== Արտաքին հղումներ ==
«Guinea Worm Disease Eradication Program»։ Carter Center 
Nicholas D. Kristof from the New York Times follows a young Sudanese boy with a Guinea Worm parasite infection who is quarantined for treatment as part of the Carter programme Archived 2010-10-29 at the Wayback Machine.
Tropical Medicine Central Resource: "Guinea Worm Infection (Dracunculiasis)" Archived 2008-05-28 at the Wayback Machine.
World Health Organization on Dracunculiasis
(5705) Էրիկստերկեն

(5705) Էրիկստերկեն (անգլ.՝ Ericsterken), աստերոիդ աստերոիդների հիմնական գոտում։ Հայտնաբերվել է 1965 թվականի հոկտեմբերի 21-ին Անրի Դեբեոնի կողմից Ուքլում։
Միջին հեռավորությունը Արեգակից կազմում է 2,313742 ա. մ., առավելագույնը մոտենում է 1,7911 ա. մ. հեռավորության վրա և հեռանում 2,8364 ա. մ.։ Արեգակի շուրջ մեկ ամբողջական պտույտ է կատարում 1285,5 երկրային օրվա ընթացքում, իր ուղեծրով շարժվելով միջինում 0,280048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5705) Էրիկստերկեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մամիկոն Ասատրյան

Մամիկոն Վահանի Ասատրյան (օգոստոսի 25, 1929(1929-08-25), Թիֆլիս, ԱԽՖՍՀ, ԽՍՀՄ), հայ փիլիսոփա, փիլիսոփայական գիտությունների դոկտոր, պրոֆեսոր։


== Կենսագրություն ==
Մամիկոն Ասատրյանը ծնվել է 1929 թվականի օգոստոսի 25-ին Թիֆլիսում։ Սովորել է Թիֆլիսի թիվ 32 արական միջնակարգ դպրոցում։ 1953 թվականին ավարտել է Երևանի պետական համալսարանի միջազգային հարաբերությունների ֆակուլտետը։ 1957-1962 թվականներին աշխատել է Տոմսկի բժշկական ինստիտուտում որպես փիլիսոփայության ավագ դասախոս։ 1962-1968 թվականներին եղել է Տոմսկի մանկավարժական ինստիտուտի փիլիսոփայության ամբիոնի վարիչ։ 1968-1970 թվականներին աշխատել է Երևանի պետական համալսարանի փիլիսոփայության, իսկ 1970-1984 թվականներին՝ դիալեկտիկական մատերիալիզմի և տրամաբանության ամբիոնում։


== Ակադեմիական գործունեություն ==
1982 թվականին Մամիկոն Ասատրյանը պաշտպանել է դոկտորական ատենախոսություն։ 1984 թվականին նրան շնորհվել է պրոֆեսորի կոչում։ 1984-2008 թվականներին եղել է ԵՊՀ դիալեկտիկական մատերիալիզմի և տրամաբանության ամբիոնի պրոֆեսոր։ 2008 թվականից աշխատում է Եվրոպական կրթական տարածաշրջանային ակադեմիայում որպես պրոֆեսոր։
Մամիկոն Ասատրյանի գրչին են պատկանում են ավելի քան 30 հոդվածներ, 6 մենագրություններ, որոնցից առավել նշանավոր են «Փիլիսոփայության մեթոդաբանական առանձնահատկությունների մասին», «Օրենք և պայման», «Մարքսիզմ-լենինիզմը գիտության մեթոդաբանության տեսանկյունից․ Քննական վերլուծություն», «Էքստրապոլյացիայի մեթոդի ճանաչողական նշանակությունը» աշխատությունները։


== Երկեր ==
Օրենքը և նրա դրսևորումները, Ե., 1977:
Փիլիսոփայության մեթոդների առանձնահատկությունների մասին, Ե., 1985:
Закон и условие, Е., 1989.
Марксизм-ленинизм с точки зрения методологии науки, Е., 2000.
Փիլիսոփայության ներածություն։ (Ուսումնական ձեռնարկ), Նոյյան Տապան, 2004 - 220 էջ։


== Ծանոթագրություններ ==
Կղզյակ (գետ)

Կղզյակ, գետակ Հայաստանի Լոռու մարզում, Խորգետակի աջ օժանդակը։ Սկիզբ է առնում Բազումի լեռների՝ Քարախաչ լեռան հյուսիսարևելյան լանջից։ Երկարությունը՝ 3,5 կմ։


== Ծանոթագրություններ ==
Տոնշաևսկի շրջան

Տոնշաևսկի շրջան (ռուս.՝ Тоншаевский район), մունիցիպալ շրջան Ռուսաստանի Դաշնության Նիժնի Նովգորոդի մարզում։
Ստեղծվել է 1929 թվականին։ Վարչական կենտրոնը՝ Տոնշաևո։


== Աշխարհագրություն ==
Շրջանի տարածքի մակերեսը կազմում է 2353 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18720 մարդ։ Բնակչության խտությունը կազմում էր 7,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բրաս Պիրիս

Բրաս Պիրիս (պորտ.՝ Brás Pires), համայնք Բրազիլիայում՝ Մինաս Ժերաիս նահանգի կազմում։ Գտնվում է Մինաս Ժերաիս նահանգի հյուսիսային մարզում։ Բնակչությունը կազմում է 4568 մարդ՝ 2007 թվականի տվյալներով։ Գրավում է 223,362 կմ2 տարածք։ Բնակչության խտությունը կազմում է՝ 20,5 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12 640 736,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2 625,28 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,705 (տվյալները ՄԱԿ-ի զարգացման ծրագրի)։
(3985) Ռեյբատսոն

(3985) Ռեյբատսոն (անգլ.՝ Raybatson), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 12-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,856008 ա. մ., առավելագույնը մոտենում է 2,5831 ա. մ. հեռավորության վրա և հեռանում 3,1289 ա. մ.։ Արեգակի շուրջ մեկ ամբողջական պտույտ է կատարում 1762,94 երկրային օրվա ընթացքում, իր ուղեծրով շարժվելով միջինում 0,204204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3985) Ռեյբատսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գործող հրաբուխ

Հայաստանում այլևս չկա գործող հրաբուխ։
Տախովի շրջան

Տախովի շրջան (չեխ․՝ Okres Tachov), շրջան Չեխիայի Պլզենի երկրամասում։ Վարչական կենտրոնն է Տախով քաղաքը։ Մակերեսը 1 378,68 կմ2 է։ Բնակչությունը՝ 54 336 մարդ (հունվարի 1, 2020)։ Շրջանի կազմի մեջ է մտնում 51 համայնք, որոնցից 18-ն ունեն քաղաքի կարգավիճակ։


== Ծանոթագրություններ ==
Բեթսի Բրանդթ

Բեթսի Էն Բրանդթ (անգլ.՝ Betsy Ann Brandt, մարտի 14, 1973(1973-03-14), Բեյ Սիթի, Միչիգան, ԱՄՆ), ամերիկացի հեռուստատեսային դերասանուհի։ Առավել հայտնի է AMC հեռուստաալիքի «Ամբողջ ծանրությամբ» (2008—2013) սերիալում խաղացած Մարի Շրեյդեր դերի շնորհիվ։


== Վաղ տարիներ ==
Բեթսի Բրանդթը ծնվել է Միչիգան նահանգի Բեյ Սիթի քաղաքում։ 1991 թվականին ավարտել է Օբերն քաղաքի Արևմտյան միջնակարգ դպրոցը։ Այնուհետև գեղարվեստի բակալավրի որակավորմամբ ավարտել է Ուրբանա-Շամպեյնի Իլինոյսի համալսարանը, ինչպես նաև սովորել է Հարվարդի համալսարանի թատերական ֆակուլտետում և Գլազգոյի թագավորական կոնսերվատորիայում։


== Կարիերա ==
Բրանդթը Արիզոնայի թատրոնում խաղացել է «Մեծ աղմուկ ոչնչից» պիեսի հիման վրա ներկայացման մեջ, խաղացանկային Սան Խոսե թատրոնի «Control+Alt+Delete»–ում, Բեթ Հենլիի «Զվարճալի խարդախության» մեջ, Ջուլիա Չոյի «հարավային ափ»–ի խաղացանկային թատրոնի «Լեզվի արխիվ»-ում և Գեֆենի թատրոնի «Հաջորդ աշուն»-ում։ Հեռուստատեսությամբ Բրանդթը տարբեր տարիների հայտնվել է «Առանց հետքի», «Արդարամիտ Էմին», «Շտապ օգնություն», «Բոստոնի իրավաբանները», «Պրակտիկա» և «Ծովային ոստիկանություն։ Հատուկ բաժին» սերիալների էպիզոդներում։
2008-2013 թվականներին Բրանդթը AMC հեռուստաալիքի «Ամբողջ ծանրությամբ» սերիալում խաղացել է Մարի Շրեյդեր դերը։ Դրա ավարտից հետո NBC-ի «Մայքլ Ջեյ Ֆոքսի շոուն» սիթքոմում, որը փակվել էր 2014 թվականին՝ առաջին եթերաշրջանից հետո, խաղացել է գլխավոր դեր։ Անմիջապես հետո, Բրանդթը հրավիրվել է ABC-ի «Միայն անդամների համար» ցերեկային սերիալի կենտրոնական դերերից մեկում նկարահանվելու համար։ Չնայած մի քանի դրվագների արտադրությանը, հեռուստաալիքը շոուն փակել էր նախքան ցուցադրվելը։ Հաջորդ տարի ստանձնել է CBS-ի «Կյանքը մանրամասների մեջ» սիթքոմի կենտրոնական դերերից մեկը։


== Անձնական կյանք ==
1996 թվականից Բեթսին ամուսնացած է եղել քոլեջի իր սիրելիի՝ Գրեյդի Օլսենի հետ։ Ամուսիններն ունեն երկու երեխա՝ դուստրը՝ Ջոզեֆ Օլսենը, և որդին՝ Ֆրեդի Օլսենը, որոնցից կրտսերը ծնվել է 2008 թվականին։


== Հեռուստատեսություն ==


== Ծանոթագրություններ ==
Կադիսի ծոց

Կադիսի ծոց (իսպ.՝ Golfo de Cádiz, պորտ.՝ Golfo de Cádis), 320 կմ երկարությամբ բաց ծոց Ատլանտյան օվկիանոսում, Պիրենեյան թերակղզու հարավ–արևմտյան ափի երկայնքով, Պորտուգալիայի Ֆառու քաղաքից մինչև Տրաֆալգար հրվանդան, Ջիբլարթարի նեղուցի արևմտյան մասում։ Ողողում է Ուելվա գավառի ափերը, Կադիս գավառի ատլանտյան ափը և պորտուգալական Ալգարվե գավառի հարավային ափը։ ներառում է  Կադիսի ծովախորշը։ Խորությունը՝ մինչև 100 մ։ Տարածքը՝ 7000 մ։ Ջրի միջին ջերմաստիճանը կազմում է +15 °C: Կեսօրյա մակընթացությունների բարձրությունը հասնում է 3 մետրի։
Դեպի Ատլանտիկա ունեցած բաց դիրքի, դեպի Միջերկրական ծով ունեցած ելքի և ծոցը թափվող բազմաթիվ գետերի շնորհիվ Կադիսի ծոցն ամբողջ պատմության ընթացքում կարևոր դեր է ունեցել։ Այս հատկանիշների շնորհիվ այստեղ ստեղծվել են մեծ թվով նավահանգիստներ և զարգացել է նավարկությունը`հատկապես Քրիստափոր Կոլումբոսի կողմից նոր աշխարհամասի հայտնագործումից հետո։ Դիրքի պատճառով այդտեղ տեղի են ունեցել շատ ծովամարտեր, դրանցից հատկապես նշանավոր է Տրաֆալգարի ճակատամարտը։ Վերջին ժամանակներում Կադիսի ծոցում դիտվում է թույլ, բայց պարբերական կրկնվող սեյսմիկ ակտիվություն։
Իսպանիայի ափային գիծը ծոցի ամբողջ երկայնքով թույլ կտրտված է, ցածրադիր և ճահճոտ։ Պորտուգալիայի ափերը հիմնականում ծերպոտ են՝ բաղկացած քարային-ածխային և ավազային ապարներից։ Ծոց թափվող հիմնական գետերն են՝ Գվադիանան և Գվադալկիվիրը։
Հիմնական նավահանգիստներն են պորտուգալական Վիլա Ռեալ դե Սանտու Անտոնիու, Տավիրա, Օլյան, Ֆարու, իսպանական Կադիս, Ուելվա, Սան Ֆեռնանդո նավահանգիստները։ Ծոցի իսպանական հատվածի մեծ մասը մտնում է վինդսերֆինգի սիրահարների մոտ մեծ հռչակ վայելող Կոստա դե լա Լուս ծովային բուժավայրի մեջ։ Գվադալկիոիր գետից ոչ հեռու գտնվում է «Դոնյանա» ազգային պարկը։
Տնտեսական եկամուտի հիմնական աղբյուրներն են ձկնորսությունը, ծովային տրանսպորտը, առևտուրը և զբոսաշրջությունը։ Բացի այդ, Գվադալկվիվիրյան իջվածքի երկայնքով բացվել է մի քանի գազային հանքակուտակ։


== Արտաքին հղումներ ==
Академик
Մեծ սովետական հանրագիտարան(ռուս.)
Կոնդա

Կոնդա - գետ Ռուսաստանի Տյումենի մարզի Խանտի-Մանսիական ինքնավար օկրուգում, Իրտիշի ձախ վտակը։ Երկարությունը 1097 կմ է, նավարկելի է գետաբերանից 744 կմ։ Կոնդայի ափին է Ուրայ քաղաքը։


== Անվանում ==
Ոմանք ենթադրում են, որ անվանումը (ռուսերեն՝ Конда) առաջացել է ուգրո-ֆիննական լեզուններում պահպանված կոնտիո «արջ» բառից։ Ոմանք էլ գտնում են, որ այն առաջացել է հյուսիս-ռուսական բարբառային կոնդա «ավազոտ բարձրադիր ափ» բառից։


== Աղբյուրներ ==
Ժողովածու (1386)

Ժողովածու  (1386), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1386 թվի տակ։ Ձեռագիրը գրվել է 17-րդ դարում։ Ստացողը եղել է Միքայելը։ Գրված է թղթի վրա, որը ունի 19x14 չափս։ Ձեռագիրը կազմված է 198 թերթից։ Գրված է միասյուն, երկսյուն, նոտրգրով։ Կազմը` դրոշմազարդ կաշի։ Հիշատակարան ստացողի՝ 59բ, հետագայի՝ 2բ (1710 թ․):


== Բովանդակություն ==
Մատթ․ Ջուղայեցւոյ Հաւաքումն ի Ղուկասու գլխոյ։
Հայելի վարուց։
Զրոյցք։
Վարդ․ Այգեկցւոյ Առակք։
Մանունք։


== Ծանոթագրություններ ==
Բարբի (ֆիլմ)

«Բարբի» (անգլ.՝ Barbie), սպասվող ամերիկյան ռոմանտիկ կատակերգություն ժանրի ֆիլմ, որի ռեժիսորն է Գրետա Գերվիգը։ Սցենարը գրել են Գերվիգը և Նոա Բաումբահը, հիմքը հանդիսանում ենէ Mattel ընկերության Բարբի խաղալիքները։ Դերասանական կազմը գլխավորում են Մարգո Ռոբին և Ռայան Գոսլինգը, որոնք կատարում են Բարբիի և Քենի դերերը։
2014 թվականին ֆիլմի մշակումը կատարել է Sony Pictures ընկերությունը։ Տարիների ընթացքում գլխավոր կերպարի դերասանուհիները, ռեժիսորները և սցենարիստները բազմակի անգամ փոփոխվել են, ինչից հետո սեփականացման իրավունքի ժամկետը լրացել է և Sony-ն վաճառել է ֆիլմը Warner Bros. Pictures ընկերությանը։ 2019 թվականին Ռոբին միացել է դերասանական կազմին, իսկ պրոդյուսերական կազմին միացել է LuckyChap Entertainment-ը, որը զբաղվում է ֆիլմով Mattel Films-ի և Heyday Films-ի հետ համատեղ։ Գերվիգը նշանակվել է որպես ռեժիսոր և Բաումբահի հետ սցենարի համահեղինակ։ Նկարահանումները սկսվել են 2022 թվականի մարտին Warner Bros. ստուդիայում և ավարտվել են հուլիսին։
Ֆիլմի պրեմիերան նշանակված է 2023 թվականի հուլիսի 21-ին։


== Սյուժե ==
Բավականաչափ իդեալական տիկնիկ չլինելու պատճառով Բարբին արտաքսվում է Բարբիլենդից և ուղևորվում է մարդկանց աշխարհ՝ իսկական երջանկություն որոնելու։


== Դերերում ==

Մարգո Ռոբի՝ Բարբի
Ռայան Գոսլինգ — Քեն
Ամերիկա Ֆերերա
Սիմու Լյու՝ այլ Քեն
Քեյթ Մաքկինոն
Արիանա Գրինբլաթ
Ալեքսանդրա Շիփ
Էմմա Մաքի
Քինգսլի Բեն Ադիր
Իսսա Ռեյ՝ այլ Բարբի
Մայքլ Սերա
Ռեա Փերլման
Ուիլլ Ֆերրել՝ խաղալիքներ արտադրող ընկերության տնօրեն
Շուտի Գաթվա՝ այլ Քեն
Էմիրալդ Ֆենել
Հարի Նեֆ՝ այլ բարբի
Շերոն Ռունի
Սքոթ Էվանս
Անա Քրուզ Քեյն
Քոնոր Սուինդելս
Ռիտու Արյա
Ջեյմի Դեմետրյու
Մարիսա Աբելա


== Արտադրություն ==


=== Քասթինգ ===
2019 թվականի հուլիսին ֆիլմում գլխավոր դերը ստացել է Մարգո Ռոբին։ Ռոբին ասել է, որ ֆիլմի իմաստը կայանում է նրանում, որպեսզի խաբեն հանդիսատեսին և ցույց տան նրանց «այն, ինչը նրանք ցանկանում են տեսնել՝ անկախ իրենց կամքից»։ 2021 թվական հոկտեմբերին հայտնի է դարձել, որ Ռայան Գոսլինգը ֆիլմում կատարում է Քենի դերը։ Գոսլինգը և դերասանական կազմի այլ անդամների ընտրության մասին պաշտոնապես հայտարարվել է 2022 թվականի առաջին կեսին։


=== Նկարահանումներ ===
Ֆիլմի նկարահանումները սկսվել են 2022 թվականի մարտին Ուոթֆորդի Warner Bros. ընկերությունում և օպերատորը դարձել է Ռոդրիգո Պրիետոն։ Հագուստների դիզայնով զբաղվել է Ժակլին Դյուրանը, որը նախկինում արդեն համագործակցել էր Գերվիգի հետ «Փոքրիկ կանայք» (2019) ֆիլմի ստեղծման մեջ։ Նկարահանումներն ավարտվել են հուլիսի 21-ին։


== Երաժշտություն ==
2022 թվականի սեպտեմբերին հաստատվել է, որ ֆիլմի համար երգի հեղինակն է Ալեքսանդր Դեսփլան, որն աշխատել է Գերվիգի հետ «Փոքրիկ կանայք» (2019) ֆիլմի վրա։


== Պրեմիերա ==
Ֆիլմի պրեմիերան նշանակված է 2023 թվականի հուլիսի 21-ին։ Ի սկզբանե ֆիլմի պրեմիերան նշանակվել է 2017 թվականի հունիսի 2-ին, հետո 2017 թվականի մայիսի 12-ին, 2018 թվականի հունիսի 29-ին, 2018 թվականի օգոստոսի 8-ին և 2020 թվականի մայիսի 8-ին։


== Ծանոթագրություններ ==
Երկու հրանոթ

«Երկու հրանոթ»  (անգլ.՝ 2 Guns), ռեժիսոր Բալտազար Կորմակուրի  կատակերգական, դետեկտիվ մարտաֆիլմը Բլեյք Մաստերսի սցենարով։ Գլխավոր դերերում՝ Մարկ Ուոլբերգ և Դենզել Վաշինգտոն։ Պրեմիերան ԱՄՆ-ում տեղի է ունեցել 2013 թվականի օգոստոսի 16-ին։


== Սյուժե ==
Թմրամիջոցների օգտագործման դեմ պայքարի գործակալին (Դենզել Վաշինգտոն) և ռազմածովային հետախուզության ավագին (Մարկ Ուոլբերգ), որ այլ անվան ներքո գտնվում են նարկոկարտելում, հանձնարարվում է թալանել բանկը, որը մաֆիան օգտագործում է փող լվանալու համար։ Կողոպուտից հետո զույգը պարզում է, որ իրենց գողացած 43 միլիոն դոլար գումարը պատկանում է կենտրոնական հետախուզական վարչությանը, այլ ոչ թե մաֆիային և որոշում են պարզել, թե ով է իրենց դեմ գործում։


== Դերերում ==


== Նկարահանումներ ==
Ֆիլմը նկարահանվել է Լուիզիանայում և Նյու Մեքսիկոյում 2012 թվականի հունիսի 11-ից օգոստոսի 14-ը։


== Ծանոթագրություններ ==


== Արտաքին հղումներ ==
www.2guns.net «Երկու հրանոթ». պաշտոնական կայք (անգլ.)
«Երկու հրանոթ»(անգլ.) ֆիլմը Internet Movie Database կայքում
«Երկու հրանոթ»(անգլ.) ֆիլմը Rotten Tomatoes կայքում
«Երկու հրանոթ»(անգլ.) ֆիլմը Box Office Mojo  կայքում
«Երկու հրանոթ»(անգլ.) ֆիլմը allmovie կայքում:
(7168) 1986 QE2

(7168) 1986 QE2, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 28-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,248504 ա. մ., առավելագույնը մոտենում է 1,9296 ա. մ. հեռավորության վրա և հեռանում 2,5674 ա. մ.։ Արեգակի շուրջ մեկ ամբողջական պտույտ է կատարում 1231,51 երկրային օրվա ընթացքում, իր ուղեծրով շարժվելով միջինում 0,292323 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7168) 1986 QE2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տավուշի մարզի դատախազություն

Տավուշի մարզի դատախազություն, Հայաստանի Հանրապետության դատախազության տարածաշրջանային կառուցվածքային մաս կազմող կառույց, որի իրավասության ներքո է Հայաստանի Հանրապետության Տավուշի մարզը։ Այժմ Տավուշի մարզի դատախազն է արդարադատության առաջին դասի խորհրդական Վիկտոր Գրիգորյանը (2017-ից)։
Տավուշի մարզի դատախազության կենտրոնական գրասենյակը տեղակայված է մարզկենտրոն Իջևան քաղաքում՝ ՀՀ, քաղաք Իջևան, 377260, Իջևանյան 1 հասցեով։


== Իրավասություն ==
Համաձայն ՀՀ «Դատախազության մասին» օրենքի 16-րդ հոդվածի, Տավուշի մարզի դատախազությունը, ինչպես նաև Հայաստանի Հանրապետության դատախազության այլ կառուցվածքային միավորները, ապահովում է Սահմանադրության 103-րդ հոդվածով նախատեսված լիազորությունների իրականացումը մարզում այնքանով, որքանով դրանց իրականացումը չի վերապահված զինվորական դատախազությանը։ Այդպիսով, համաձայն ՀՀ Սահմանադրության 103-րդ հոդվածի, մարզի դատախազությունն օրենքով նախատեսված դեպքերում և կարգով՝

հարուցում է քրեական հետապնդում,
հսկողություն է իրականացնում հետաքննության և նախաքննության օրինականության նկատմամբ,
դատարանում պաշտպանում է մեղադրանքը,
պետական շահերի պաշտպանության հայց է հարուցում դատարան.,
բողոքարկում է դատարանների վճիռները, դատավճիռները և որոշումները,
հսկողություն է իրականացնում պատիժների և հարկադրանքի այլ միջոցների կիրառման օրինականության նկատմամբ։


== Կառուցվածք ==
Համաձայն ՀՀ «Դատախազության մասին» օրենքի 16-րդ հոդվածի, Տավուշի մարզի դատախազությունը կազմված է մարզի դատախազից, նրա տեղակալներից, մարզի դատախազության ավագ դատախազներից և դատախազներից.

Վիկտոր Գրիգորյանը, Տավուշի մարզի դատախազ։


== Տես նաև ==
Տավուշի մարզի դատախազ


== Ծանոթագրություններ ==
Պաշեչկինո

Պաշեչկինո (ռուս.՝ Пашечкино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմել է 5 մարդ։
Գյուղը գտնվում է շրջանի հյուսիս-արևելյան մասում, Նովոդուգինից 12 կմ հյուսիս-արևմուտք, P134 «Հին Սմոլենսկայա ճանապարհ» մայրուղուց՝ Սմոլենսկ - Դորոգոբուժ - Վյազմա - Զուբցով, 9 կմ արևմուտք, Ամչասնա գետի ափին։ Նովոդուգինո երկաթուղային կայարանը գտնվում է գյուղից 14 կմ հյուսիս-արևելք՝ Վյազմա-Ռժև գծի վրա։


== Պատմություն ==
Հայրենական մեծ պատերազմի ժամանակ գյուղը 1941 թվականի հոկտեմբերին գրավվել է նացիստական զորքերի կողմից, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արկադի Տեր-Հակոբյան

Արկադի Ավագի Տեր-Հակոբյան (Տեր-Ակոպով) (հունվարի 1, 1940(1940-01-01), Խաչմաս, Ադրբեջանական ԽՍՀ, ԽՍՀՄ - օգոստոսի 3, 2003(2003-08-03)), իրավաբանական գիտությունների դոկտոր, պրոֆեսոր, ՌԽՖՍՀ պատվավոր իրավաբան, Ռազմական գիտությունների ակադեմիայի իսկական անդամ, արդարադատության պաշտոնաթող գնդապետ, Միջազգային անկախ էկոլոգաքաղաքագիտության համալսարանի քրեական քաղաքականության ամբիոնի պրոֆեսոր, ՌԴ Բարձրագույն Դատարանին կից Գիտախորհրդակցական խորհրդի անդամ։


== Կենսագրություն ==
Արկադի Տեր-Հակոբյանը ծնվել է 1940 թվականի հունվարի 1-ին Ադրբեջանական ԽՍՀ-ի Խաչմաս քաղաքում։ Մինչև ռազմական արդարադատություն գալը զինվորական ծառայություն էր անցնում երկաթուղային զորքերում։


== Արտաքին հղումներ ==
Պրոֆեսոր Ա.Ա. Տեր-Հակոբյանի անվան Մարդու անվտանգության իրավական ապահովման ոլորտում գիտական հետազոտությունների աջակցության հիմնադրամ Archived 2013-08-23 at the Wayback Machine.
20-րդ դարի երկրորդ կեսի Ռուսաստանի հայտնի իրավաբան գիտնականներ'
Արկադիր Տեր-Հակոբյանը «Հայազգ» կայքում
ՄՆԷՊՈՒ Archived 2008-12-09 at the Wayback Machine.
Չեռնի շրջան

Չեռնի շրջան (ռուս.՝ Чернский район), մունիցիպալ շրջան Ռուսաստանի Դաշնության Տուլայի մարզում։
Ստեղծվել է 1924 թվականին։ Վարչական կենտրոնը՝ Չերն։


== Աշխարհագրություն ==
Շրջանի տարածքի մակերեսը կազմում է 1614 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20422 մարդ։ Բնակչության խտությունը կազմում էր 12,65 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
934

934 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 934 թվականն է, 
X դարի 34-րդ տարին։


== Դեպքեր ==


== Ծնունդներ ==


== Մահեր ==
1820

1820 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1820 թվականն է, 
XIX դարի 20-րդ տարին։


== Դեպքեր ==


== Ծնունդներ ==
Հունվարի 17 - Էնն Բրոնտե, անգլիացի գրող և պոետ, Բրոնտե քույրերից կրտսերը
Ապրիլի 4 - Խրիմյան Հայրիկ, հայ եկեղեցու 125-րդ կաթողիկոս, հասարակական-քաղաքական և հոգևոր-մշակութային գործիչ, մտավորական ու գրող
Հունիսի 6 - Ղևոնդ Ալիշան, հայ բանաստեղծ, բանասեր, պատմաբան, աշխարհագրագետ, թարգմանիչ, Վենետիկի Մխիթարյան միաբանության անդամ
Վիկտոր Էմանուիլ II, Սարդինիայի թագավոր 1849—1861-ին և միավորված Իտալիայի առաջին թագավորը 1861-1878 թվականներին
Հուլիսի 6 - Ղևոնդ Ալիշան, հայ բանաստեղծ, հայագետ, բանասեր, պատմաբան, աշխարհագրագետ, թարգմանիչ (վ. 1901)


== Մահեր ==
Զբոսաշրջությունը Կանադայում

Զբոսաշրջությունը Կանադայում (անգլ.՝ Tourism in Canada, ֆր.՝ Tourisme au Canada), Կանադայի տնտեսության կարևորագույն ճյուղերից մեկը։ Կանադան պետություն է Հյուսիսային Ամերիկայում։ Ըստ զբոսաշրջային համաշխարհային կազմակերպության՝ Կանադան զբոսաշրջության ցուցանիշներով աշխարհի առաջատար երկրներից մեկն է։
Ըստ 2014 թվականի տվյալների՝ ընդունած զբոսաշրջիկների թվով աշխարհում գրավում է 18-րդ տեղը՝ Ֆրանսիայից, Միացյալ Նահանգներից, Իսպանիայից, Չինաստանից, Իտալիայից, Թուրքիայից, Գերմանիայից, Մեծ Բրիտանիայից, Ռուսաստանից, Թաիլանդից, Մեքսիկայից, Ավստրիայից, Հոնգ Կոնգից, Մալայզիայից, Հունաստանից, Ճապոնիայից և Սաուդյան Արաբիայից հետո։ Ամեն տարի Կանադա է այցելում շուրջ 18 միլիոն զբոսաշրջիկ, ովքեր երկրում ներդնում են ավելի քան 17 միլիարդ ԱՄՆ դոլար։
Կանադան հարուստ բնական և մշակութային ժառանգություն ունեցող երկիր է։ Այստեղ կան ՅՈւՆԵՍԿՕ-ի Համաշխարհային ժառանգության 18 օբյեկտ։ Կանադայի կարևոր զբոսաշրջային կենտրոններ են Օնտարիոն, Տորոնտոն, Մոնրեալը և մայրաքաղաք Օտտավան։ Բնական հարստություններից հատկապես աչքի են ընկնում բնության հատուկ պահպանության օբյեկտները՝ ազգային պարկերը, արգելոցները և արգելավայրերը։ Համաշխարհային ժառանգության ցանկում է գրանցված նաև Քվեբեկ քաղաքի պատմական կենտրոնը՝ 19-րդ դարի շինություններով՝ ազնվականական բնակելի տներով և փողոցներով։ Կանադա ժամանած զբոսաշրջիկների համար առավել ուշագրավ օբյեկտ է Նիագարա ջրվեժը, որը հնդկացիների լեզվից թարգմանաբար նշանակում է «գետնին շրխկացող ջուր»


== Տե՛ս նաև ==
Զբոսաշրջությունը Մեքսիկայում
Հին Քվեբեկ


== Ծանոթագրություններ ==
Ջովաննի Տրիա

Ջովաննի Տրիա (իտալերեն՝ Giovanni Tria, սեպտեմբերի 28, 1948(1948-09-28), Հռոմ, Իտալիա), իտալացի տնտեսագետ և մանկավարժ, 2018 թվականի հունիսի 1-ից մինչև 2019 թվականի սեպտեմբերի 5-ն Իտալիայի տնտեսության և ֆինանսների նախարար


== Կենսագրություն ==
Ջովաննի Տրիան ծնվել է 1948 թվականի սեպտեմբերի 28-ին Հռոմում։
1971 թվականին ավարտել է Հռոմի Սապիենցա համալսարանի իրավաբանական ֆակուլտետը։ Հռոմի համալսարանում աշխատել է որպես տնտեսագիտության, մակրոտնտեսության և տնտեսական մտքի պատմության պրոֆեսոր, դասավանդել է Պերուջայի համալսարանում։ 2017 թվականից զբաղեցրել է Հռոմի Թոր Վերգաթի համալսարանի տնտեսագիտական ֆակուլտետի դեկանի պաշտոնը։
Տարբեր նախարարություններում աշխատել է որպես ավագ խորհրդական (տնտեսության և ֆինանսների, արտաքին գործերի, պետական ծառայության, աշխատանքի)։ 2002 թվականից մինչև 2006 թվականը և 2009 թվականից մինչև 2012 թվականը հանդիսացել է Աշխատանքի միջազգային կազմակերպության (ԱՄԿ) տնօրենների խորհրդի անդամ։ 2010 թվականից մինչև 2016 թվականը եղել է կառավարման ազգային դպրոցի նախագահ։
Մտնում է Bettino Kraksi հիմնադրամի տնտեսական կոմիտեի կազմում։
Տրիան համագործակցում է Il Foglio-ի հետ և համարվում Magna Carta հիմնադրամի՝ պահպանողական-լիբերալ վերլուծական կենտրոնի գիտական կոմիտեի անդամ։
2018 թվականի հունիսի 1-ին Ջուզեպպե Կոնտեի կառավարությունում ստանձնել է տնտեսության և ֆինանսների նախարարի պաշտոնը, որը զբաղեցրել է մինչև 2019 թվականի սեպտեմբերի 5-ը։


== Ծանոթագրություններ ==


== Արտաքին հղումներ ==
Tria to Be Likely Finance Chief in Italy Government, Sources Say
Մհեր Մկրտչյան փողոց (Երևան)

Մհեր Մկրտչյան փողոց, փողոց Երևանի Կենտրոն վարչական շրջանում։ Անվանվել է ի պատիվ մեծանուն դերասան, ԽՍՀՄ ժողովրդական արտիստ Մհեր Մկրտչյանի։


== Տվյալներ ==
Սկսվում է Տիգրան Մեծի պողոտայից (նախկին «Երևան» կինոթատրոնի մոտից) և ձգվում մինչև Մովսես Խորենացու փողոց։


== Հատող փողոցներ ==
Պետրոս Ադամյան փողոց
Դեղատան փողոց


== Նշանակալի օբյեկտներ ==
ՀՀ Էկոնոմիկայի նախարարություն
Երվանդ և Իսահակ Տեր-Ավետիքյանների բնակելի տուն
ՀՀ տնտեսական մրցակցության պաշտպանության պետական հանձնաժողով
Փոքր և միջին ձեոռնարկատիրության զարգացման ազգային կենտրոն
Հայաստանի կենտրոնական դեպոզիտարիա
Հայաստանի ֆոնդային բորսա
«Երևանշին» ՓԲԸ
ՀՅԴ բյուրո
ՀՅԴ պատմության թանգարան-հիմնադրամ
«Չորրորդ հանրապետություն» կուսակցություն
ՀԱՀ Վարդգես և Հասմիկ Բարսամ հյուրանոց


== Պատմություն ==
Անվանումը ստացել է 2002 թվականի մարտի 27-ին՝ Թատրոնի միջազգային օրը, երբ Երևանի Հանրապետության (խորհրդային տարիներին՝ Ալավերդյան) փողոցի վերջնամասը կոչվեց Մհեր Մկրտչյանի անունով։


== Պատկերասրահ ==

		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Բլանկո

Ռիկարդո Ֆաբրիկոնի (իտալերեն՝ Riccardo Fabbriconi, առավել հայտնի է իր բեմական Blanco կամ BLANCO կեղծանվամբ, փետրվարի 10, 2003(2003-02-10), Բրեշիա, Լոմբարդիա, Իտալիա), իտալացի երգիչ և ռեփեր։ 2022 թվականին Մահմուդի հետ «Brividi» երգով հաղթել է Սան Ռեմո 2022 երաժշտական փառատոնում և կներկայացնի Իտալիան Թուրինում կայանալիք Եվրատեսիլ 2022 երգի մրցույթում։


== Վաղ կյանք ==
Ռիկարդո Ֆաբրիկոնին ծնվել է 2003 թվականի փետրվարի 10-ին իտալական Բրեշիա քաղաքում, պատանեկան տարիներն անցկացրել է Գարդա լճի մոտակայքում գտնվող Կալվաջեզե դելլա Ռիվիերա փոքրիկ քաղաքում։ Մանկության մեծ մասն անցկացրել է հայրենի Բրեշիա և Դեզենցանո դել Գարդայի միջև, որտեղ էլ հաճախել է դպրոց։


== Կարիերա ==
2020 թվականի հունիսի 9-ին SoundCloud-ում թողարկել է իր առաջին «Quarantine Paranoid» մինի ալբոմը։ Universal-ի հետ պայմանագիր կնքելուց հետո 2021 թվականի սեպտեմբերի 10-ին դեբյուտ է կատարել «Blu celeste» ստուդիական ալբոմով, որը FIMI-ի ալբոմների հիթ-շքերթում զբաղեցրել է առաջին հորիզոնականը և ստացել պլատինե 3 սերտիֆիկատ։ Բլանկոյի՝ մինչև օրս ամենահաջողված երգը «Mi fai impazzire»-ն է (կատարել է Սֆերա Էբաստայի հետ), որն ութ շաբաթ գլխավորել է իտալական սինգլների ցանկը և ստացել պլատինե սերտիֆիկատ։
2022 թվականին Մահմուդի հետ «Brividi» երգով հաղթել է Սան Ռեմո 2022 երաժշտական փառատոնում և կներկայացնի Իտալիան Թուրինում կայանալիք Եվրատեսիլ 2022 երգի մրցույթում։


== Սկավառակագրություն ==


=== Ստուդիական ալբոմներ ===


=== Սինգլներ ===


=== Հրավիրված ելույթներ ===


=== Հավաստագրված այլ երգեր ===


== Ծանոթագրություններ ==
Գոլխիտ (գետակ)

Գոլխիտ, գետակ Ճորոխի ավազանում, սրա վտակ Մուրղուզի օժանդակը։


== Ծանոթագրություններ ==
Չմիկոս

Չմիկոս (ուկրաիներեն՝ Чми́кос, լեհ.՝ Czmykos), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Չմիկոս գյուղում բնակվում էր 325 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 282,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քլեյ շրջան (Հարավային Դակոտա)

Անվան այլ կիրառումների համար տե՛ս՝ Քլեյ շրջան (այլ կիրառումներ)Քլեյ շրջան (անգլ.՝ Clay County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.067 կմ² է, բնակչությունը՝ 13.864 մարդ (2010 թ. տվյալներով)։ Շրջկենտրոնն է Վերմիլիոն բնակավայրը։ Կազմավորվել է 1862 թ.։
Արիադնե

Արիադնե (հին հունարեն՝ Ἀριάδνη), առասպելական կերպար հին հունական դիցաբանությունում, Կրետեի թագավոր Մինոսի և Պասիֆայի դուստրը, որի անունը հիշատակված է Հոմերոսի «Իլիականը» հայտնի աշխատությունում։ Արիադնեի պատմությունը գրի է առել Նեստորը՝ իր «Կիպրիա» նշանավոր էպոսում։


== Արիադնեի կծիկ ==
Մինոսյան քաղաքակրթության սկզբնական շրջանում՝ Կրետեի ծովապետության զորեղության օրոք, Մինոս թագավորն իր բազմաթիվ զորքով ներխուժում է Աթենական պոլիս, և քաղաքի բնակիչները ստիպված են լինում ինը տարին մեկ անգամ յոթ երիտասարդ և յոթ օրիորդ ուղարկել Կրետե կղզի։ Մինոսը տալիս էր նրանց ցլի գլխով և մարդու մարմնով մի հսկայի, որին կոչում էին Մինոտավրոս։ Ահռելի հսկան, որ Մինոսի որդին էր, միանգամից խժռում էր ուղարկվածներին։ Մինոտավրոսն ապրում էր մի աժդահա դղյակում, որն էլ իր հերթին գտնվում էր խճճված սենյակներով մի լաբիրինթոսում։ Ով մտնում էր լաբիրինթոս, այլևս չէր վերադառնում, իսկ Մինոտավրոսը վերջ էր տալիս նրանց գոյությանը։
Աթենացի հերոս Թեսևսը որոշում է սպանել Մինոտավրոսին (Արիադնեի հարազատ եղբորը) և այդ իսկ նպատակով ճանապարհ է բռնում դեպի Կրետե։ Անզուգական գեղեցկության տեր Արիադնեին ևս ցանկանում էր վերջ տալ այդ տկարամիտ սովորությանը և այդ իսկ պատճառով ծանոթանում է Թեսևսի հետ։ Արիադնեն ցույց է տալիս լաբիրինթոսի տեղը և մի կծիկ թել տալիս վերջինիս՝ ետվերադարձի ճանապարհը նշմարելու համար։ Ներս մտնելուց Թեսևսն ամրացնում է թելը լաբիրինթոսի դռանը, և երբ նրանք հասնում են Մինոտավրոսի մոտ, Թեսևսը սպանում է նրան, և թելի օգնությամբ նա հավաքում է մնացած երիտասարդներին և օրիորդներին, ու թելը բռնած դուրս գալիս այնտեղից։


== Թեսևսի փախուստ և Արիադնեի ամուսնություն ==
Այս հերոսական քայլից հետո Արիադնեն սիրահարվում է Թեսևսին։ Նրանք միասին Կրետեից ուղևորվում են Նաքսոս՝ նպատակ ունենալով այնտեղից ուղևորվել դեպի Աթենք։ Սակայն գիշերը Թեսևսի երազում գալիս է հունական դիցարանի գլխավոր աստվածներից մեկը՝ Դիոնիսոսը, որը հորդորում է հեռու մնալ Արիադնեին, քանի որ նրանք ծնվել են իրար հետ լինելու համար։
Լսելով օլիմպիական աստծո հորդորը՝ Թեսևսը քնած ժամանակ լքում է Արիադնեին և ուղևորվում Աթենք։ Արիադնեն շատ է վշտանում այդ քայլից և ամուսնանում Դիոնիսոսի հետ։ Արիադնեի և հյուրասիրության աստծո ամուսնությունը տեղի է ունենում Կրետեի Իդա լեռան շրջակայքում։ Նրանք ունենում են չորս զավակ՝ Թոասը (հետագայում դառնում է Լեմնոսի արքա), Ստաֆիլոսը, Էնոպիոնը և Պեպերեֆոսը։ Արիադնեի հետ ամուսնանալուց և երեխաներ ունենալուց հետո Դիոնիսոսը դառնում է անմահ աստված։


== Ծանոթագրություններ ==
(8806) Ֆետիսով

(8806) Ֆետիսով (անգլ.՝ Fetisov), աստերոիդ աստերոիդների հիմնական գոտում։ Հայտնաբերվել է 1981 թվականի հոկտեմբերի 22-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,809307 ա. մ., առավելագույնը մոտենում է 2,4457 ա. մ. հեռավորության վրա և հեռանում 3,1729 ա. մ.։ Արեգակի շուրջ մեկ ամբողջական պտույտ է կատարում 1719,88 երկրային օրվա ընթացքում, իր ուղեծրով շարժվելով միջինում 0,209317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8806) Ֆետիսով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վահագն միություն

«Վահագն» միություն, Հայաստանի բարձրագույն ուսումնական հաստատությունների շրջանավարտների միություն։ Հիմնվել է 1987 թվականին, Լոս Անջելեսում։ Նպատակն է ծառայել հայ ժողովրդի միասնականությանը և հայ մշակույթի պատշաճ մատուցման, տարածման ու պահպանման գործին։ Գրասենյակը Գլենդելում է։ Գործում է միության շաբաթօրյա դպրոցը Լոս Անջելեսում։ Մշակութային ու գիտական կապեր է ստեղծել Հայաստանի հետ։ Ունի շախմատի խմբակ։
Նովոդերևենկովսկի շրջան

Նովոդերևենկովսկի շրջան (ռուս.՝ Новодеревеньковский район), մունիցիպալ շրջան Ռուսաստանի Օրյոլի մարզում։
Ստեղծվել է 1935 թվականին։ Վարչական կենտրոնը՝ Խոմուտովո։


== Աշխարհագրություն ==
Շրջանի տարածքի մակերեսը կազմում է 1024,9 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12632 մարդ։ Բնակչության խտությունը կազմում էր 12,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Թուր Ուլվեն

Թուր Ուլվեն (նորվ.՝ Tor Ulven, նոյեմբերի 14, 1953(1953-11-14), Օսլո, Նորվեգիա - մայիսի 18, 1995(1995-05-18), Օսլո, Նորվեգիա), նորվեգացի բանաստեղծ, գրող, արձակագիր և թարգմանիչ։


== Կենսագրություն ==
Թուր Ուլվենը ծնվել է 1953 թվականի նոյեմբերի 14-ին մայրաքաղաք Օսլոյում։ Համարվում է Նորվեգիայի գրականության ամենակարևոր գրողներից մեկը 20-րդ դարի կեսերին։
Բանաստեղծ Թուր Ուլվենի վաղ ստեղծագործություններն իրենցից հիմնականում ներկայացնում էին ավանդական ազատ ոտանավորներ ու սյուրռեալիզմի ուժեղ ազդեցությունից ծնված ստեղծագործություններ։
Թուր Ուլվենը իր կարճ կյանքի ընթացքում հասցրեց թարգմանել նորվեգերենով սյուրռեալիստական մեծ թվով ստեղծագործություններ։
1980-ական թվականների սկզբին բանաստեղծը նոր ինքնուրույն ոճով սկսեց հանդես գալ. այն է, գրել ինքնատիպ նամակի ոճով ստեղծագործություններ։
Կյանքի վերջին տարիներին բանաստեղծ Թուր Ուլվենը հիմնականում հրապարակում էր արձակ ստեղծագործություններ։ Մի շարք պարգևներով ու մրցանակներով է պարգևատրվել բանաստեղծը.

Doblougprisen – 1995
Obstfelderprisen – 1993
Hartvig Kirans minnepris – 1990


== Մահ ==
Բանաստեղծ Թուր Ուլվենն իր մահկանացուն կնքեց քառասունմեկ տարեկան հասակում։ 1995 թվականի մայիսի 18-ին մայրաքաղաք Օսլոյում բանաստեղծը ինքնասպանություն գործեց։


== Ստեղծագործություններ ==
Dikt i samling (lyrikk) – 2013
Prosa i samling (prosa) – 2013
Samlede dikt (lyrikk) – 2000
Essays – 1997
Etterlatte dikt (lyrikk) – 1996
Stein og speil (kortprosa) – 1995
Vente og ikke se (historier) – 1994
Avløsning (roman) – 1993
Fortæring (prosastykker) – 1991
Søppelsolen (memorabilia) – 1989
Nei, ikke det (historier) – 1990
Gravgaver (lyrikk) – 1988
Det tålmodige (lyrikk) – 1987
Forsvinningspunkt (lyrikk) – 1981
Etter oss, tegn (lyrikk) – 1980
Skyggen av urfuglen (lyrikk) – 1977


== Ռուսերեն գրքեր ==

ռուս.՝ Тур Ульвен. Избранное : стихи / перевод с норвежского Иосифа Трера и Дмитрия Воробьева при участии Микаэля Нюдаля и Гуннара Вэрнесса. ‒ изд-во Ariel : Кноппарп / Чебоксары, 2010. — 252 с. (Серия «Моль») ISBN 978-91-977578-3-6


== Ծանոթագրություններ ==


== Արտաքին հղումներ ==
Книга стихотворений Тура Ульвена на сайте «Полутона»
Сообщество о творчестве Тура Ульвена в «Живом Журнале»
Подборка стихотворений Тура Ульвена в журнале поэзии «Воздух»
Поэтическая проза Тура Ульвена в интернет-журнале «Textonly»
Стихотворения Тура Ульвена на портале «Мегалит»
Единственное интервью Тура Ульвена журналу Vagant (на норвежском языке) Archived 2016-03-04 at the Wayback Machine.
"Вариации" - подборка переводов Тура Ульвена, сделанных Ниной Ставрогиной, на сайте "Полутона"
"Белое-белое" - подборка переводов Тура Ульвена, сделанных Ниной Ставрогиной, на сайте "Полутона"
Единственное интервью Тура Ульвена в переводе Ниной Ставрогиной на сайте "Textonly.ru"
"Затмение" - подборка переводов Тура Ульвена, сделанных Ниной Ставрогиной, на сайте "Полутона"
Մալգաշներ

Մալգաշներ (ֆր.՝ Malgache), խառը ցեղի էթնոս, Մադագասկարի հիմնական բնակչությունը։
Թիվը՝ մոտ 26,8 միլիոն։ Խոսում են մալգաշերեն։ Մալգաշների մի մասը բողոքականներ են, մյուս մասը՝ կաթոլիկներ։ Պահպանվել է նաև հին հավատալիքների (հատկապես՝ նախնիների) պաշտամունքը։ 
Ընդունված է մալգաշներին բաժանել մի քանի էթնիկական խմբերի, որոնցից առավել հայտնիներն են իմերինան, բեցիլեուն, բեցիմիսարական, սակալական, անտանդրուին, անտանուսին։
Բաստ

Բաստ, գյուղ Արևմտյան Հայաստանում, Բիթլիսի վիլայեթի Սպարկերտի գավառակում` Վանա լճի հարավ-արևմուտքում` սարավանդի վրա։ Բաստը եղել է գավառակի ամենախոշոր գյուղը։


== Պատմություն ==
Ըստ ակադեմիկոս Հ. Մանանդյանի Բաստը կարելի է նույնացնել Վաստաունա կամ Բասրավենա բնակավայրի հետ, որը նշված է եղել Պևտրինգերյան քարտեզի Տիգրանակերտ-Արտաշատ ուղեծրի վրա։
Բաստի բնակչությունը մասնակցել է թուրք ջարդարարների դեմ մղված ինքնապաշտպանական մարտերին։


== Բնակչություն ==
Տարբեր աղբյուրների համաձայն Բաստը մինչև Մեծ Եղեռնի տարիներին ունեցել է 60-100 տուն հայ բնակիչ։ Եղել է զուտ հայաբնակ գյուղ։ Բնակչությունը տեղահանվել է 1915 թվականի Մեծ եղեռնի ժամանակ։


== Տնտեսություն ==
Բնակչության հիմնական զբաղմունքը անասնապահությունն ու արհեստներն էին։


== Պատմամշակույթային կառույցներ ==
Բաստն ուներ Ս. Աստվածածին (ըստ այլ աղբյուրների Ս. Ստեփանոս կամ Ս. Ատոմյանց) անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Երմոլաևկա (այլ կիրառումներ)

Երմոլաևկա, կարող է վերաբերել՝

Երմոլաևկա - ավան Ուկրաինայի Նիկոլաևի մարզի Պերվոմայսկի շրջանում
Երմոլաևկա - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում
Բեթմեն (այլ կիրառումներ)

Բեթմեն, կարող է վերաբերել՝

Բեթմեն - հորինված կերպար, սուպերհերոս
Բեթմեն - ամերիկյան սուպերհերոսի մասին ֆանտաստիկ ֆիլմ, որը նկարահանել է Թիմ Բարթոնը
Աբոմեյ

Աբոմեյ (ֆր.՝ Abomey, Ֆոն լեզվով թարգմանաբար նշանակում է «պատերի ներսում»), քաղաք Բենինում, Բենինի հարավում գտնվող Զու դեպարտամենտի վարչական կենտրոնը։
Աբոմեյում են գտնվում Աբոմեյի թագավորական պալատները՝ տնակներ, որտեղ 1600-1900 թվականներին բնակվել են Դահոմեայի թագավորները։ 1985 թվականին գրանցվել է ՅՈՒՆԵՍԿՕ-ի համաշխարհային ժառանգության օբյեկտների ցանկում։


== Նկարագրություն ==
Քաղաքը հիմնադրվել է 17-րդ դարի կեսերին, 1625—1894 թվականներին եղել է Դահոմեայի մայրաքաղաքը։ Իսկ 1892 թվականին այն ոչնչացվել է և այրվել ֆրանսիացիների կողմից, այնուհետև վերակառուցվել։
Աբոմեյը գտնվում է երկրի հարավարևմտյան մասում՝ ծովի մակարդակից 221 մ բարձրության վրա։
2012 թվականի հաշվարկով բնակչությունը կազմել է 90.195 մարդ, իսկ 2002 թվականի մարդահամարի տվյալներով բնակչությունը կազմել է 77997 մարդ։


=== Մշակույթ ===
Քաղաքում պահպանվել են Աբոմեյի թագավորական պալատական համալիրից որոշ հատվածներ, որն իրենից ներկայացնում է պատմական հուշարձան և ներառում է 12 պալատներ՝ տոնակատարությունների համար նախատեսված դահլիճներով, դամբարաններով, սրբավայրերով։ 1985 թվականին համալիրը ընդգրկվել է ՅՈՒՆԵՍԿՕ-ի համաշխարհային ժառանգության օբյեկտներ ցուցակում։


=== Տնտեսություն ===
Բնակչությունը զբաղվում է գետնանուշի, արմավի յուղի, բամբակի, ծխախոտի առևտրով։ Տրանսպորտային միջոցներն են երկաթուղային կայարան Կոտոնու-Պարակու երկաթգիծը, օդանավակայան։ Արհեստները ներառում են զարդեր և կավագործություն, պղնձի դրոշմավորում, փորագրություն։ Սննդի արդյունաբերության ձեռնարկություններն են գարեջրի, զովացուցիչ ըմպելիքների արտադրությունը։


== Բնակչություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
UNESCO assessment of threats to the site, after tornado damage in 1984. (անգլ.)
Աբոմեյի պատմության թանգարան   Archived 2012-06-12 at the Wayback Machine.(անգլ.)